ନୂଆଦିଲ୍ଲୀ, ଅଗଷ୍ଟ ୩୧(ଲୋକାଲ ୱାୟାର): ଜିତେନ୍ଦ୍ର ସୁନା (୨୯) । ଘର ତାଙ୍କର କଳାହାଣ୍ଡି ଜିଲ୍ଲାର କର୍ଲାମୁଣ୍ଡା ତହସିଲ ଅନ୍ତର୍ଗତ ପାଉରକେଲା ଗ୍ରାମରେ ।
କେଇ ବର୍ଷ ତଳେ ଦିନ ମଜୁରି ଲାଗୁଥିଲେ । ପରେ ଗ୍ୟାସ ଫାର୍ମରେ କାମ କରୁଥିଲେ । ଏବେ ସେ ଦେଶର ସମ୍ମାନଜନକ ଜବାହରଲାଲ ନେହରୁ ବିଶ୍ୱବିଦ୍ୟାଳୟ (ଜେଏନୟୁ) ଛାତ୍ରସଂସଦ ନିର୍ବାଚନରେ ସଭାପତି ପ୍ରାର୍ଥୀ ।
ସେପ୍ଟେମ୍ବର ୬ ତାରିଖରେ ହେବାକୁ ଥିବା ନିର୍ବାଚନରେ ସେ ଭାଗ୍ୟ ପରୀକ୍ଷା କରୁଛନ୍ତି । ନିର୍ବାଚନର ଫଳ ଯାହା ହେଉନା କାହିଁକି ଧୈର୍ଯ୍ୟ, ପରିଶ୍ରମ ଏବଂ ଏକାଗ୍ରତା ମଣିଷର ଭାଗ୍ୟକୁ ପରିବର୍ତ୍ତନ କରିପାରେ ଏହାର ସେ ଏକ ଜ୍ୱଳନ୍ତ ଉଦାହରଣ ହୋଇପାରିଛନ୍ତି ।
ଜିତେନ୍ଦ୍ରଙ୍କ ମା' ପରିବା ବିକୁଥିଲେ । ବାପା ଅନ୍ୟ ଲୋକଙ୍କ ଜମିରେ କୃଷି ଶ୍ରମିକ ଭାବେ କାମ କରୁଥିଲେ ।
ଜମି ସଂସ୍କାର ଆଇନ-୧୯୬୦ ବଳରେ ତାଙ୍କ ପରିବାରକୁ ମିଳିଥିବା ଏକ ଏକର ଜମି ଏବେ ବନ୍ଧା ପଡ଼ିଛି ।
ଜିତେନ୍ଦ୍ର ଅଷ୍ଟମ ଶ୍ରେଣୀରେ ପଢ଼ୁଥିବା ବେଳେ ମା'ଙ୍କର ପରଲୋକ ହୋଇଥିଲା । ଆର୍ଥିକ ଦୁଃସ୍ଥିତି ଯୋଗୁ ଅନ୍ୟ ଲୋକଙ୍କ ଜମିରେ ଧାନ ବୁଣିବା କାମ କରି ସେ ଦିନକୁ ୩୦/୪୦ ଟଙ୍କା ରୋଜଗାର କଲେ ।
ବାଧ୍ୟହୋଇ ନରେଗା ଶ୍ରମିକ ଭାବେ ପୋଖରୀ ଖୋଳା ଓ ରାସ୍ତା କାମ କରି ଦିନକୁ ୧୦୦-୧୫୦ ଟଙ୍କା ସଂଗ୍ରହ କରୁଥିଲେ ।
ଘରେ ଛଅ ଭାଇଭଉଣୀ ଥିବାରୁ ଘର ଚଳିବା କଷ୍ଟକର ହେଉଥିଲା । ମଜୁରି ଲାଗୁଥିଲେ ବି ସେ ସ୍କୁଲ ଯିବା ବନ୍ଦ କରି ନଥିଲେ ।
କିନ୍ତୁ ଅର୍ଦ୍ଧନିର୍ମିତ ଘରର କାମ ଶେଷ କରିବାକୁ ଅର୍ଥର ଆବଶ୍ୟକତା ଥିବାରୁ ସେ ସ୍କୁଲ ପାଠ ଶେଷ କରିବା ପରେ ଦିଲ୍ଲୀରେ ଥିବା ଭାଇଙ୍କ ନିକଟକୁ ଚାଲି ଆସିଥିଲେ ।
ଭାଇ ତାଙ୍କର ଦିଲ୍ଲୀର ଇନ୍ଦ୍ରପ୍ରସ୍ଥ ଗ୍ୟାସ ଲିମିଟେଡ (ଆଇଜିଏଲ)ରେ କାମ କରୁଥିଲେ । ସେହି ସଂସ୍ଥାରେ ଜିତେନ୍ଦ୍ର ହେଲପର ଭାବେ କାମ ଆରମ୍ଭ କଲେ ।
ଗ୍ୟାସ ପାଇପ ଲାଇନ ଫିଟ୍ କରିବା, ଷ୍ଟୋଭ୍ ସଜାଡ଼ିବା ଏବଂ ପାଇପ ଲିକ୍ ହୋଇଥିଲେ ମରାମତି ପାଇଁ ମାଟି ଖୋଳିବା ଇତ୍ୟାଦିରେ ଦିନ ଯାଉଥିଲା ।
ତେବେ ପିଲାଟି ବେଳୁ ସମାଜର ଜାତିପ୍ରଥା ତାଙ୍କ ମନକୁ ଆନ୍ଦୋଳିତ କରି ଆସୁଥିଲା । ଗାଁ ସମାଜରେ ଅଲଗା ଖାଇବା, ଅଲଗା ବସିବା ତାଙ୍କ ମନରେ ଅନେକ ଗୁଡ଼ିଏ ପ୍ରଶ୍ନ ଉଠାଉଥିଲା ।
ଦିଲ୍ଲୀରେ ବି ଯେତେବେଳେ ଦେଖିଲେ ଭାଇଙ୍କ ସାଥୀମାନେ ତାଙ୍କ ନାମର ସାଙ୍ଗିଆକୁ ନେଇ ପ୍ରଶ୍ନ ଉଠାଉଛନ୍ତି, ମନରେ ନିଜ ଜାତିକୁ ନେଇ ସେ ଅଧିକ ଦୃଢ଼ ଭାବନାର ଉଦ୍ରେକ ହୋଇଥିଲା ।
କ୍ରମେ ଚିନ୍ତା କରିଥିଲେ, ପାଠକୁ ଅଧାରୁ ନ ଛାଡ଼ି ଆଗେଇବାକୁ ।ଏମିତିବି ମାସକୁ ମାତ୍ର ୩୫୦୦ ଟଙ୍କାର ରୋଜଗାରରେ ନିଜେ ଚଳିବା ଏବଂ ଗାଁକୁ ପଇସା ପଠାଇବା ସମ୍ଭବ ହେଉ ନଥିଲା ।
ଜିତେନ୍ଦ୍ର କୁହନ୍ତି, 'ସମୟ କ୍ରମେ ସେ ସ୍ନାତକ ପାଠ୍ୟକ୍ରମ ଶେଷ କରିବା ପରେ ନାଗପୁରରେ ଏକ ସଂସ୍ଥା ମାଗଣାରେ ୟୁପିଏସସି କୋଚିଂ ଦେଉଥିବା ଜାଣିବାକୁ ପାଇଥିଲେ ।
କିନ୍ତୁ ଉକ୍ତ ସଂସ୍ଥାରେ ପହଞ୍ଚିବା ପରେ ଜାଣିବାକୁ ପାଇଥିଲେ ଏହା ପ୍ରକୃତରେ ଆମ୍ବେଦକର ଓ ବୌଦ୍ଧ ନୀତି ଉପରେ ଏକ ୧୦ ମାସର ପାଠ୍ୟକ୍ରମ ।
ଏହିଠାରେ ହିଁ ଜାତିବାଦ ଓ ଅଛୁଆଁ ଭାବ ସମ୍ପର୍କରେ ତାଙ୍କର ଚିନ୍ତାଧାରାରେ ଅନେକ ଗୁଡ଼ିଏ ପରିବର୍ତ୍ତନ ଆସିଥିଲା ଏବଂ ସେ ନିଜ ଜାତିର ଇତିହାସ ବାବଦରେ ଲେଖିବାକୁ ଆଗ୍ରହ ପ୍ରକାଶ କରିଥିଲେ' ।
ସେଠାରେ ସେ ଏଚସିୟୁ ଓ ଜେଏନୟୁର ବହୁ ଛାତ୍ରଙ୍କୁ ଭେଟିବା ପରେ ଜେଏନୟୁରେ ଏମଏ ପ୍ରବେଶିକା ଦେବାକୁ ନିଷ୍ପତ୍ତି ନେଇଥିଲେ ।
୨୦୧୩ରେ ସେ ଜେଏନୟୁରେ ଦାଖଲ ହୋଇ ଏମଏ (ଇତିହାସ)ରେ ପଢ଼ା ଆରମ୍ଭ କରିଥିଲେ । ଏଥିସହ ସେଣ୍ଟର ଫର ଷ୍ଟଡି ଅଫ ସୋସିଆଲ ଏକ୍ସକ୍ଲ୍ୟସନ ଆଣ୍ଡ ଇନକ୍ଲୁସିଭ ପଲିସିରୁ ଏମଫିଲ୍ କରିଥିଲେ ।
ଏବେ ସେ ଏଠାରେ ପିଏଚଡି ଛାତ୍ର ଅଛନ୍ତି ଏବଂ 'ହିଷ୍ଟୋରି ଅଫ ଆଇଡେଣ୍ଟିଟିଜ ଆଣ୍ଡ ଏକ୍ସକ୍ଲ୍ୟସନଃ ଆମ୍ମେଦକର ଆଣ୍ଡ ଦ ମାର୍ଜିନାଲାଇଜଡ' ଉପରେ ପିଏଚଡି କରୁଛନ୍ତି ।
ଅନ୍ୟ କେତେକ ଛାତ୍ରମାନଙ୍କ ସହ ମିଶି ବିର୍ସା ଆମ୍ବେଦକର ଫୁଲେ ଷ୍ଟୁଡେଣ୍ଟସ ଆସୋସିଏସନ (ବିଏପିଏସଏ) ଗଠନ କରିଛନ୍ତି ।
ଜେଏନୟୁରେ ବିଜେପି ଓ ଆରଏସଏସ ଗଣତାନ୍ତ୍ରିକ ପ୍ରକ୍ରିୟାକୁ ଧ୍ୱଂସ କରୁଛନ୍ତି ବୋଲି ତାଙ୍କ ମତ । ଏହା ବିରୋଧରେ ସ୍ୱର ଉତ୍ତୋଳନ କରିବାରେ ବାମପନ୍ଥୀ ମାନେ ବିଫଳ ହୋଇଥିବା ସେ ଅନୁଭବ କରନ୍ତି ।
ତେଣୁ ସେ ଏବେ ନିଜ ସଙ୍ଗଠନ ପକ୍ଷରୁ ଜେଏନୟୁରେ ସଭାପତି ପ୍ରାର୍ଥୀ ହୋଇଛନ୍ତି ବୋଲି କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
